C 125/274
LV
Eiropas Savienības Oficiālais Vēstnesis
5.4.2023.
Otrdiena, 2022. gada 13. septembris
Grozījums Nr.
213 Regulas priekšlikums 28. pants – 1. punkts Komisijas ierosinātais teksts
Grozījums
1.
Komisija sadarbojas ar ražotājvalstīm, uz kurām attiecas šī regula, lai veidotu partnerības un sadarbību un kopīgi risinātu atmežošanas un meža degradācijas jautājumus.
Šādas partne­ rības un sadarbības mehānismi būs vērsti uz mežu saglabāšanu, atjaunošanu un ilgtspējīgu izmantošanu, atmežošanu, meža degradāciju un pāreju uz ilgtspējīgu preču ražošanu, patēriņu, pārstrādi un tirdzniecības metodēm.
Partnerības un sadarbības mehānismi drīkst ietvert strukturētus dialogus, atbalsta pro­ grammas un darbības, administratīvas vienošanās un noteiku­ mus esošajos nolīgumos vai līgumos, kas ļauj ražotājvalstīm pāriet uz tādu lauksaimniecisko ražošanu, kas veicina attiecīgo preču un izstrādājumu atbilstību šīs regulas prasībām.
Šādas vienošanās un to rezultatīvu īstenošanu izvērtēs salīdzinošajā novērtēšanā saskaņā ar šīs regulas 27. pantu.
1.
Koordinētā pieejā Komisija un dalībvalstis sadarbojas ar ražotājvalstīm, uz kurām attiecas šī regula, vietējām pašvaldī­ bām un ieinteresētajām personām, jo īpaši tām, kas eksportē ievērojamu daudzumu I pielikumā uzskaitīto preču, tostarp izmantojot esošās un turpmākās partnerības un brīvās tirdzniecības nolīgumus un saskaņojot esošos atbalsta instru­ mentus, lai kopīgi novērstu atmežošanas, meža degradācijas un meža pārveidošanas pamatcēloņus.
Šādas partnerības un sadarbības mehānismus atbalsta ar pietiekamiem resursiem, un tie ir vērsti uz mežu saglabāšanu, atjaunošanu un ilgtspējīgu izmantošanu, atmežošanu, meža degradāciju, meža pārveidoša­ nu un pāreju uz ilgtspējīgu preču ražošanu, patēriņu, pārstrādi un tirdzniecības metodēm, labu pārvaldību, kā arī no meža atkarīgo kopienu, tostarp pirmiedzīvotāju, vietējo kopienu, citu paražu īpašumtiesību turētāju un mazo lauksaimnieku, tiesību un iztikas līdzekļu aizsardzību.
Partnerības un sadarbī­ bas mehānismi drīkst ietvert — bet neaprobežojas ar tiem — strukturētus dialogus, finansiālā un tehniskā atbalsta pro­ grammas un darbības, administratīvas vienošanās, kas ļauj ražotājvalstīm un to daļām pāriet uz tādu lauksaimniecisko ražošanu, kas veicina attiecīgo preču un izstrādājumu atbilstību šīs regulas prasībām.
Komisija nodrošina, ka pirmiedzīvotāji, vietējās kopienas un pilsoniskā sabiedrība tiek iesaistīti kopīgu ceļvežu izstrādē.
Kopīgo ceļvežu pamatā ir atskaites punkti, par kuriem panākta vienošanās ar vietējām ieinteresētajām personām.
Komisija jo īpaši sadarbojas ar ražotājvalstīm, lai likvidētu juridiskos šķēršļu, kas tām neļauj īstenot regulu, tostarp ir valsts zemes lietošanas tiesību pārvaldības un datu aizsardzības tiesību akti.
Minēto partnerību mērķis ir izstrādāt kopīgus ceļvežus, tostarp ilgstošu dialogu un sadarbību, jo īpaši ar valstīm un to daļām, kas identificētas kā augsta riska valstis, lai atbalstītu to pastāvīgu uzlabošanu virzībā uz 27. pantā minēto standarta riska kategoriju.
Partnerībās un sadarbības mehānismos īpašu uzmanību pievērš mazajiem lauksaimniekiem, lai šie mazie lauksaimnieki varētu pārkār­ toties uz ilgtspējīgu lauksaimniecības un mežsaimniecības praksi un ievērot šīs regulas prasības, tostarp darot iespējamu gūt pietiekamu informāciju, kas pasniegta lietotājdraudzīgā veidā.
Ir pieejami pietiekami finanšu resursi, lai apmierinātu mazo lauksaimnieku vajadzības.